proxectonos/corpus_dominio_legal_administrativo_tmp huggingface dataset:
DECRETO 81/2006, do 26 de maio, polo que se dispón que cese Francisco Carballal Lugrís como secretario xeral da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/05/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e seis de maio de dous mil seis,
DISPOÑO:
Que cese, por petición propia, Francisco Carballal Lugrís como secretario xeral da Consellería de Presidencia, Administracións Públicas e Xustiza, agradecéndolle os servizos prestados.
Santiago de Compostela, vinte e seis de maio de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 82/2006, do 26 de maio, polo que se dispón que cese Santiago Antonio Roura Gómez como director xeral de Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/05/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e seis de maio de dous mil seis,
DISPOÑO:
Que cese, por pase a outro destino, Santiago Antonio Roura Gómez, como director xeral de Xustiza, agradecéndolle os servizos prestados.
Santiago de Compostela, vinte e seis de maio de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 16 de maio de 2006 pola que se modifica a do 2 de febreiro de 2006 pola que se establecen subvencións para o desenvolvemento de programas de incorporación sociolaboral destinadas a persoas en situación ou risco de exclusión social e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 02/06/2006

A Orde do 2 de febreiro de 2006 pola que se establecen subvencións para o desenvolvemento de programas de incorporación sociolaboral destinadas a persoas en situación ou risco de exclusión social e se procede á súa convocatoria (DOG nº 29, do 10 de febreiro), establece no seu artigo 6º que a concesión destas subvencións terá como límite global o crédito asignado para estes fins nos orzamentos da comunidade autónoma para o ano 2006 polo importe de 566.224 euros con cargo á aplicación orzamentaria 05.31.212A.482.1.
Existindo outra dotación dispoñible para o mesmo fin, cómpre ampliar o importe dos créditos destinados ás subvencións que poderán ser concedidas ao abeiro da dita orde coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
1. Ampliar o importe total das subvencións que se van conceder ao abeiro da Orde do 2 de febreiro de 2006, pola que se establecen subvencións para o desenvolvemento de programas de incorporación sociolaboral destinadas a persoas en situación ou risco de exclusión social na contía de 60.000 euros, cofinanciados nun 75% polo Fondo Social Europeo, con cargo á aplicación orzamentaria 05.31.212A.482.1.
2. Esta modificación non afecta o prazo establecido na dita orde para a presentación de solicitudes.
Disposición derradeira
Única.-A presente disposición entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de maio de 2006.
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Orde do 12 de maio de 2006 pola que se establecen as bases reguladoras das axudas para o fomento do asociacionismo na utilización de maquinaria agrícola en Galicia e se convocan para o ano 2006.
CONSELLERÍA DO MEDIO RURAL — III. OUTRAS DISPOSICIÓNS — 31/05/2006

Apreciado erro na Orde do 12 de maio de 2006, pola que se establecen as bases reguladoras das axudas para o fomento do asociacionismo na utilización de maquinaria agrícola en Galicia e se convocan para o ano 2006, procede facer a seguinte corrección:
Na páxina 8.037, no artigo 7º, punto 1.3, onde di: «...agás as recollidas no punto 6 do artigo 4º desta orde, sempre e cando...», debe dicir: «...agás as recollidas no punto 6 do artigo 4º, que poderán acadar o 50% sempre e cando...».
CORRECCIÓN de erros.-Resolución do 12 de maio de 2006, da Dirección Xeral de Promoción do Emprego, pola que se dispón a publicación, no Diario Oficial de Galicia, do acordo sobre a taxa sectorial de estabilidade necesaria para poder acollerse ás subvencións á contratación indefinida establecidas no programa de incentivos a plans empresariais de estabilidade laboral para o ano 2006.
CONSELLERÍA DE TRABALLO — III. OUTRAS DISPOSICIÓNS — 31/05/2006

Advertidos erros na citada resolución, publicada no Diario Oficial de Galicia do xoves 18 de maio de 2006, é necesario efectuar a seguinte corrección:
Na páxina 7.887, onde di:
CNAE
Actividade
T.E. inicial
T.E. mínima
55
Hostalaría
52,8%
63,2%
Debe dicir:
CNAE
Actividade
T.E. inicial
T.E. mínima
55
Hostalaría
52,8%
64%
ORDE do 9 de maio de 2006 pola que se aproban os modelos de carteis indicativos da promoción de vivendas de protección autonómica e actuacións de rehabilitación.
CONSELLERÍA DE VIVENDA E SOLO — III. OUTRAS DISPOSICIÓNS — 31/05/2006

As actuacións protexidas en materia de vivenda, na súa dobre faceta de promoción pública e privada de vivendas de protección autonómica de nova construción ou de rehabilitación, en áreas en proceso de degradación, en centros históricos ou en vivendas no medio rural, aconsellan que durante o período de execución das obras, se coloque nun lugar visible un cartel ou varios, segundo modelo oficial, indicativo de que estan acollidas a axudas públicas de acordo coas normas ditadas pola Administración autonómica e estatal.
Por todo isto, coa finalidade de pór de manifesto non só que tales actuacións están protexidas senón que, no caso de vivendas de nova construción, calquera interesado poida identificar de inmediato se son de promoción pública ou privada, esta consellería
DISPÓN:
Artigo único.-Apróbanse os modelos de carteis que serán instalados, e mantidos en bo estado de conservación, polos promotores, nun lugar visible desde a vía pública, durante a execución das obras de construción de edificios que se promovan ao abeiro do réxime legal de vivendas de protección autonómica de promoción pública ou privada, así como nas actuacións protexidas de rehabilitación en áreas de rehabilitación integral, centros históricos ou vivendas no medio rural.
Os modelos de carteis serán os que figuran como anexo a esta disposición.
O modelo número 1 será de aplicación ás vivendas de protección autonómica de promoción pública de nova construción, o número 2 ás vivendas de promoción privada, o número 3 ás obras de rehabilitación que se acometan en áreas de rehabilitación integral ou centros históricos e o número 4 correspondará á rehabilitación de vivendas no medio rural.
Santiago de Compostela, 9 de maio de 2006.
María Teresa Táboas Veleiro
Conselleira de Vivenda e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 87/2006, do 11 de maio, polo que se declara a urxente ocupación, para os efectos de expropiación forzosa, polo Concello de Foz, dos bens e dereitos necesarios para a realización das obras do proxecto de apertura de pista forestal camiño Casanova-Valmaior, Santo Acisclo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/05/2006

O Concello de Foz, en sesión que tivo lugar o día vinte e tres de setembro de dous mil cinco, aprobou o proxecto de apertura de pista forestal camiño Casanova-Valmaior, Santo Acisclo e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
O expediente tivo entrada na Consellería de Presidencia, Administracións Públicas e Xustiza e, solicitado informe á Dirección Xeral de Urbanismo da Consellería de Política Territorial, Obras Públicas e Transportes, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, a actuación ten como obxectivo a accesibilidade aos puntos de auga e a un depósito de gran capacidade, e que debido a estreiteza do camiño se impide o acceso de vehículos de tracción mecánica para a extinción de incendios, servindo igualmente a citada pista de devasa nunha zona de grande importancia forestal, ademais de darlle servizo aos montes para cortas de madeira e labores de limpeza.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día once de maio de dous mil seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Foz, para os efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura de pista forestal camiño Casanova-Valmaior, Santo Acisclo e, debendo, se for o caso, unha vez ocupados os terreos necesarios,
obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, once de maio de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
RESOLUCIÓN do 25 de abril de 2006, da Dirección Xeral de Patrimonio Cultural, pola que se inscribe a Asociación de Amigos del Camino de Santiago de Ávila no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 29/05/2006

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago de Ávila, con data do 19 de abril de 2006.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Amigos del Camino de Santiago de Ávila quede inscrita no Rexistro de Entidades de Promoción do Camiño de Santiago co número 164.
Santiago de Compostela, 25 de abril de 2006.
Felipe Arias Vilas
Director xeral de Patrimonio Cultural
RESOLUCIÓN do 18 de maio de 2006, da Dirección Xeral da Función Pública, pola que se fan públicas as listas provisorias das axudas aprobadas e denegadas das prestacións de xubilación, discapacitados, fillos menores, estudos do traballador, vivenda, maiores a cargo e gastos sanitarios do Fondo de Acción Social para o exercicio de 2005 para o persoal ao servizo da Administración da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/05/2006

De conformidade co establecido no punto dous das normas xerais de procedemento do acordo subscrito en Santiago de Compostela o 3 de novembro de 2005 polos representantes da Administración autonómica e as organizacións sindicais CIG, CC.OO., UGT e CSI-CSIF representadas na Mesa Xeral de Negociación de funcionarios e no Comité Intercentros do persoal laboral, así como na Comisión de Concesión das Axudas de Acción Social, aprobado polo Consello da Xunta de Galicia o 10 de novembro de 2005 e publicado por Resolución do 14 de novembro de 2005 (Diario Oficial de Galicia nº 224, do 22 de novembro), da Dirección Xeral de Relacións Laborais, deben publicarse as listas provisorias de admitidos e excluídos das axudas do fondo de acción social para o exercicio de 2005, correspondentes a xubilación, discapacitados, fillos menores, estudos do traballador, vivenda, maiores a cargo e gastos sanitarios.
De conformidade con isto, esta dirección xeral
RESOLVE:
Primeiro.-Facer públicas as listas provisorias das solicitudes aprobadas e denegadas das prestacións correspondentes ás axudas de xubilación, discapacitados, fillos menores, estudos do traballador, vivenda, maiores a cargo e gastos sanitarios do fondo de acción social do año 2005, que están expostas
no taboleiro de anuncios de todas as consellerías, nas delegacións provinciais e relativas ao seu persoal, así como na páxina web: www.xunta.es.
Segundo.-Contra estas listas os interesados poderán presentar reclamacións e, de ser o caso, documentos de reparación de faltas e erros no prazo de dez días hábiles contados desde o día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e no punto 2 da norma xeral de procedemento do acordo sobre criterios de repartición do fondo de acción social para o exercicio de 2005 (Diario Oficial de Galicia nº 224, do 22 de novembro), no rexistro xeral da Consellería de Presidencia, Administracións Públicas e Xustiza, e nas delegacións provinciais das distintas consellerías e nas oficinas de correos, segundo o establecido no artigo 38 da mencionada Lei 30/1992, do 26 de novembro, e dirixiranse ao director xeral da Función Pública da Consellería de Presidencia, Administracións Públicas e Xustiza (edificio administrativo San Caetano),
Santiago de Compostela.
Santiago de Compostela, 18 de maio de 2006.
Jesús Rodríguez González
Director xeral da Función Pública
CORRECCIÓN de erros.-Resolución do 21 de abril de 2006 pola que se aproba o Regulamento do premio Agader ás iniciativas de desenvolvemento rural e se convoca o premio correspondente ao ano 2006.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 01/06/2006

Advertidos erros na devandita resolución, publicada no DOG nº 89, do 10 de maio de 2006, procede facer a seguinte corrección:
No parágrafo segundo do artigo 2 do Regulamento do premio Agader ás iniciativas de desenvolvemento rural, donde di: «As propostas poderán ser enviadas por correo certificado, correo electrónico (infoagader*xunta.es) ou presentadas na sede de Agader, avenida do Camiño Francés, 10-baixo, 15771 Santiago de Compostela (A Coruña)», debe dicir: «As propostas poderán ser enviadas por correo certificado ou presentadas na sede de Agader, avenida do Camiño Francés, 10-baixo, 15771 Santiago de Compostela (A Coruña)».
ORDE do 5 de maio de 2006 pola que se autoriza o cambio de denominación do CEP Caixa de Aforros de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/06/2006

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria (DOG do 21 de outubro), así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do colexio que no anexo se relaciona.
Santiago de compostela, 5 de maio de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Couto.
Código de centro: 36010496.
Denominación: Colexio de Educación Primaria Caixa de Aforros de Vigo.
Nova denominación: Colexio de Educación Primaria Caixanova.
ORDE do 3 de febreiro de 2006 pola que se lle outorga a aprobación definitiva á modificación puntual do API-10-E do Plan Xeral de Ordenación Municipal do Concello de Ourense (OU-05016).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 01/06/2006

O Concello de Ourense dispón de Plan Xeral de Ordenación Municipal aprobado definitivamente o 29 de abril de 2003, publicado no DOG nº 84, do 2 de maio e no BOP nº 144, do 25 de xullo.
A modificación puntual do API-10-E do PXOM ten por obxecto corrixir o erro existente entre a aprobación inicial e a aprobación definitiva do PXOM e dar cumprimento o convenio urbanístico subscrito co Concello de Ourense, na data do 12 de xaneiro de 2005.
O obxecto da modificación dá cumprimento ao sinalado no artigo 94 da Lei 9/2002, de ordenación urbanística e protección do medio rural de Galicia, respecto dos fundamentos das modificacións do planeamento urbanístico.
De conformidade co sinalado no artigo 93.4º da Lei 9/2002, as modificacións de calquera dos elementos dos plans, proxectos, normas e ordenanzas suxeitaranse as mesmas disposicións enunciadas para a súa tramitación e aprobación.
O Pleno da corporación na súa sesión do 29 de xullo de 2005, aprobou inicialmente a modificación puntual do API-10-E, que posteriormente foi sometida a información polo prazo dun mes mediante anuncio publicado La Voz de Galicia e La Región do 1 de setembro e no DOG do 29 de agosto. Constan informes do xefe de servizo en funcións do 14 de xullo e informe e Secretaría do Concello do Ourense do 19 de xullo de 2005.
O Pleno da corporación en sesión do 4 de novembro de 2005 aprobou provisionalmente a modificación puntual do API-10-E, remitíndoo a esta consellería para a súa aprobación definitiva.
De conformidade co disposto no artigo 89.1º da Lei 9/2002, de ordenación urbanística e protección do medio rural de Galicia, a competencia para a aprobación definitiva dos plans xerais de ordenación municipal, correspóndelle ao conselleiro competente en materia de urbanismo e ordenación do territorio.
En consecuencia de conformidade co establecido na Lei 9/2002, de ordenación urbanística e protección do medio rural de Galicia, e de acordo cos informes técnico e xurídico do Servizo de Urbanismo e Inspección Territorial de Ourense do 20 e 31 de xaneiro de 2006, e por proposta da Dirección Xeral de Urbanismo,
DISPOÑO:
Artigo único.-Aprobar definitivamente a modificación puntual do API-10-E do PXOM, do concello de Ourense.
Disposición derradeira
Contra esta orde cabe interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ao da súa publicación segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativo. De conformidade co artigo 92.2º da Lei 9/2002 esta orde publicarase no DOG.
Santiago de Compostela, 3 de febreiro de 2006.
María José Caride Estévez
Conselleira de Política Territorial, Obras Públicas e Transportes
RESOLUCIÓN do 19 de abril de 2006 pola que se publica o estado de execución do orzamento da comunidade autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2005.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/05/2006

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselles publicidade ao estado de execución do orzamento da comunidade autónoma e as súas modificacións e á situación de tesouraría e movementos por operacións orzamentarias e extraorzamentarias correspondentes ao cuarto trimestre de 2005, que figuran como anexo a esta resolución.
Santiago de Compostela, 19 de abril de 2006.
José Ramón Fernández Antonio
Conselleiro de Economía e Facenda
ORDE do 10 de maio de 2006 pola que se nomean novos membros do Consello Galego de Relacións Laborais en representación do sindicato nacional de CC.OO. de Galicia.
CONSELLERÍA DE TRABALLO — II. AUTORIDADES E PERSOAL — 30/05/2006

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as orga
nizacións sindicais e empresariais designarán os seus membros representativos, que serán nomeados polo conselleiro de Traballo.
Facendo uso da posibilidade de substitución, que recolle o artigo 5 da dita lei, o S.N. de CC.OO. de Galicia acordou a substitución dun dos seus membros suplentes, da súa representación no Consello.
Por todo o exposto, ao abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo primeiro.-Nomear membro suplente do Pleno do Consello Galego de Relacións Laborais, en representación do S.N. de CC.OO. de Galicia, a Mabel Pérez Simal, en substitución de Victoria Quivén Puente.
Santiago de Compostela, 10 de maio de 2006.
Ricardo Jacinto Varela Sánchez
Conselleiro de Traballo
DECRETO 90/2006, do 26 de maio, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 07/06/2006

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro suplente do Consello Económico e Social de Galicia en representación de CC.OO. Manuel Lago Peñas.
Santiago de Compostela, vinte e seis de maio de dous mil seis.
Emilio Pérez Touriño
Presidente
CORRECCIÓN de erros.-Orde do 16 de maio de 2006 pola que se establecen as bases para a concesión de axudas destinadas a facilitar o acceso dos concellos menores de 6.000 habitantes á sociedade da información, en réxime de concorrencia non competitiva na Comunidade Autónoma de Galicia, e se procede á súa convocatoria para 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 07/06/2006

Advertido un erro na orde de referencia, publicada no DOG nº 102, de data 30-5-2006, cómpre realizar a seguinte corrección:
Na páxina 8.609, onde pon: «..1) O prazo para a presentación das solicitudes comezará o día seguinte ao da publicación desta orde no Diario Oficial de Galicia e rematará o 23 de xuño de 2006 (inclusive)...», substitúese por: «...1) O prazo para a presentación das solicitudes comezará o día seguinte ao da publicación desta orde no Diario Oficial de Galicia e rematará o 30 de xuño de 2006 (inclusive) ...».
AXENCIA PARA A CALIDADE DO SISTEMA UNIVERSITARIO
DE GALICIA
DECRETO 92/2006, do 26 de maio, polo que se acepta pola Comunidade Autónoma de Galicia a doazón de equipamentos informáticos feita por Internacional Business Machines S.A (IBM) para seren destinados a determinados centros educativos.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/06/2006

Mediante escrito do 27 marzo de 2006, International Business Machines, S.A. (IBM) cede en propiedade á Comunidade Autónoma de Galicia unha serie de equipamentos informáticos para seren destinados a determinados centros públicos de educación infantil dependentes da Consellería de Educación e Ordenación Universitaria.
Conforme aos artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34.1º do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo, requerirá decreto do Consello da Xunta de Galicia.
Na súa virtude, por proposta do conselleiro de Economía e Facenda, feita nos termos nos que a sociedade acordou a doazón e, logo de deliberación do Consello da Xunta de Galicia, na súa reunión do día vinte e seis de maio de dous mil seis,
DISPOÑO:
Artigo 1º
Aceptar a doazón dos equipamentos informáticos e as unidades cedidas que se relacionan:
-Pupitre integrador Liittle Tikes: 20 unidades.
-Software educativo Riverdeep: 20 unidades.
-Ordenador Thinkcentre 8084-7DG-A50: 20 unidades.
-Monitor IBM 17'': 20 unidades.
-Micrófono: 20 unidades.
-Ratos: 20 unidades.
-Altofalantes: 20 unidades.
Artigo 2º
En cumprimento da vontade de International Business Machines, S.A. (IBM) os devanditos equipamentos informáticos destinaranse, dentro da iniciativa Kidsmart de utilización das novas tecnoloxías, a determinados centros públicos de educación infantil dependentes da Consellería de Educación e Ordenación Universitaria da Xunta de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, vinte e seis de maio de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 26 de maio de 2006 pola que se modifica a do 18 de abril de 2006 pola que se convocan axudas económicas dirixidas ás asociacións e fundacións con fins pedagóxicos e sen ánimo de lucro, legalmente constituídas, para a realización de actividades organizadas co alumnado e coas familias da Comunidade Autónoma de Galicia durante o ano 2006 e se aproban as súas bases reguladoras.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/06/2006

Para que as asociacións e fundacións con fins pedagóxicos e sen ánimo de lucro que realicen actividades sen gastos de docencia poidan acollerse a esta convocatoria
DISPOÑO:
Artigo único.-Modifícase a Orde do 18 de abril de 2006 pola que convocan axudas económicas dirixidas ás asociacións e fundacións con fins pedagóxicos e sen ánimo de lucro, legalmente constituídas, para a realización de actividades organizadas co alumnado e coas familias da Comunidade Autónoma de Galicia durante o ano 2006 e se aproban as súas bases reguladoras.
1. O prazo de presentación de solicitudes será dun mes a partir do día seguinte ao da publicación desta orde de modificación.
2. Modifícanse os anexos III, IV, V e VI.
Santiago de Compostela, 26 de maio de 2006.
Laura Sánchez Piñón
Conselleira de Educación e Ordenación Universitaria
ANEXO III
GASTOS QUE SE PODEN XUSTIFICAR
Conceptos
Contía máxima
Documento
xustificativo
1. Gastos de ensino.
(Cursos, xornadas, simposios, escolas de verán, encontros, etc.)
1.1. Horas de docencia
-60 A/hora
1.2. Conferencias
-300 A/hora
-Recibíns de relatores.
2. Gastos de persoal subalterno.
2.1. Persoal subalterno
-150 A
-Recibín do persoal subalterno
3. Gastos de material.
3.1. Material funxible
3.2. Publicacións e impresos
3.3. Material de paso audiovisual
-Facturas da empresa subministradora.
4. Outros gastos de relatores.
4.1. Desprazamentos
4.2. Manutención
4.3. Aloxamento
-0,19 A/km-18,70 A/comida-65,97 A/día
-Recibíns de relatores ou facturas da empresa subministradora.
5. Outros gastos (aluguer de local, comunicacións, etc.)
-Facturas da empresa subministradora.
6. Para outro tipo de actividades que requiran desprazamento de alumnado.
6.1. Transporte
6.2. Manutención
-Facturas da empresa subministradora.
ORDE do 10 de maio de 2006 pola que se declara de interese galego a Fundación Sondeseu e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 26/05/2006

Con data do 4 de abril de 2006 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 21 de marzo de 2006 pola que se clasifica de interese cultural a Fundación Sondeseu, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto:
a) Contribuír ao fomento, desenvolvemento, promoción, difusión da música tradicional e folk de Galicia.
b) Promover a formación musical nos distintos niveis e ámbitos do sistema educativo como vehículo de expresión artística e pedagóxica.
c) Impulsar o desenvolvemento de investigacións e estudos etnomusicolóxicos.
Por iso, en virtude das competencias que me confire o artigo 34 da Lei 1/1983, do 22 de febreiro,
reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Sondeseu xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Sondeseu no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de maio de 2006.
Ánxela Bugallo Rodríguez
Conselleira de Cultura e Deporte
CORRECCIÓN de erros.-Orde do 24 de abril de 2006 pola que se aproban as bases reguladoras da concesión de axudas de apoio á dinamización sectorial e seguridade no ámbito da minaría na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 26/05/2006

Advertidos erros na devandita orde, publicada no Diario Oficial de Galicia nº 88, do martes 9 de maio de 2006, cómpre facer as seguintes correccións:
No artigo 9º do anexo I:
Na numeración despois do punto 3.4.7, onde di: «3.2 e os seus correlativos», debe dicir: «3.5 e os seus correlativos».
No artigo 12º do anexo I:
No segundo parágrafo onde di «...estará presidida pola directora xeral...», debe dicir «...estará presidida polo director xeral...».
No artigo 19º do anexo I:
Na letra k onde di: «beneficiario de calquera subvención plurianual,...», debe dicir: «O beneficiario de calquera subvención plurianual,...».
CORRECCIÓN de erros.-Orde do 28 de abril de 2006 pola que se convocan exames para a habilitación de guías de turismo especializados de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/05/2006

Advertido erro na Orde do 28 de abril de 2006 (DOG nº 90, do xoves 11 de maio de 2006) pola que se convocan exames para a habilitación de guías de turismo especializados de Galicia, incorpóranse a esta os anexos V e VI, correspondentes a impresos de autoliquidación de taxas.
DECRETO 78/2006, do 27 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da obra Autovía Ferrol-Vilalba. Treito: Cabreiros-Autovía do Cantábrico en Vilalba. Clave LU/00/074.01.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 19/05/2006

Con data do 2 de maio de 2005 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de construción da obra Autovía Ferrol-Vilalba. Treito: Cabreiros-Autovía do Cantábrico en Vilalba. Clave: LU/00/074.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran as súas condicións de circulación.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día vinte e sete de abril de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción da obra Autovía Ferrol-Vilalba. Treito: Cabreiros-Autovía do Cantábrico en Vilalba. Clave: LU/00/074.01.
Santiago de Compostela o vinte e sete de abril de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
RESOLUCIÓN do 24 de abril de 2006, da Dirección Xeral de Relacións Laborais, pola que se rectifica a publicación da inscrición do acordo de modificación de estatutos sociais da entidade Cooperativas Ourensanas, S. Coop. Galega.
CONSELLERÍA DE TRABALLO — III. OUTRAS DISPOSICIÓNS — 19/05/2006

En cumprimento do disposto no artigo 74 da Lei 5/1998, do 18 de decembro, de cooperativas de Galicia e no artigo 53 do Regulamento do rexistro de cooperativas, faise público que esta dirección xeral resolveu rectificar a inscrición da modificación de estatutos sociais publicada no DOG nº 53, do 16 de marzo de 2006, e publicar os datos da modificación estatutaria unha vez corrixidos os erros materiais producidos: en consecuencia, faise público que a modificación de estatutos sociais foi acordada polo Consello Reitor de Cooperativas Ourensanas, S. Coop. Galega na súa reunión do 14 de setembro de 2005, e afecta ao seu domicilio social que se
fixa en Centro de Procesado Avícola (CPA), Santa Cruz de Arrabaldo, concello de Ourense, provincia de Ourense.
Santiago de Compostela, 24 de abril de 2006.
Pilar Cancela Rodríguez
Directora xeral de Relacións Laborais
ORDE do 27 de abril de 2006 pola que se modifica a do 19 de novembro de 2003, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 18/05/2006

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Santiago de Compostela.
De acordo co artigo 10.1º b) da Lei 1/2003, do 9 de maio, dos consellos sociais do sistema universitario de Galicia, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento.
A renuncia deberá presentárselles por escrito á autoridade, entidade ou institución designante e ao presidente do Consello Social, quen lla comunicará á consellería competente en materia universitaria, e publicarase no Diario Oficial de Galicia, data desde a que producirá efectos.
Segundo o artigo 10.2º da dita lei, as vacantes deberán ser cubertas pola autoridade, entidade ou institución correspondente no prazo máximo de tres meses. De non comunicárselle o acordo de designación dentro do dito prazo ao conselleiro competente en materia universitaria, o posto permanecerá vacante deica a finalización do correspondente mandato. En todo caso, o membro substituto entenderase nomeado polo período que reste do anterior mandato.
O artigo 7.2º da mesma Lei 1/2003, dispón que será membro do Consello Social un representante do persoal de administración e servizos, elixido polo Consello de Goberno da universidade de entre os seus membros na forma que determinen os seus estatutos. En todo caso, os nomeamentos serán publicados no Diario Oficial de Galicia.
O artigo 7.4º da citada Lei 1/2003, establece que os acordos de designación de membros do Consello Social lle serán comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data do 6 de abril de 2006, o presidente do Consello Social da Universidade de Santiago de Compostela comunica a renuncia de Antonio de Padua Pérez Casas como representante do persoal de administración e servizos no Consello Social e a súa substitución por Xosé Antón Freire Ramos, elixido polo Consello de Goberno da Universidade de Santiago de Compostela.
Por todo iso,
DISPOÑO:
Artigo único.-Nomear membro do Consello Social da Universidade de Santiago de Compostela a Xosé Antón Freire Ramos en representación do persoal de administración e servizos elixido polo Consello de Goberno desta universidade, en substitución de Antonio de Padua Pérez Casas.
Disposición derradeira
Esta orde entrará en vigor o día seguinte ao da publicación no Diario Oficial de Galicia.
Santiago de Compostela, 27 de abril de 2006.
Laura Sánchez Piñón
Conselleira de Educación e Ordenación Universitaria
RESOLUCIÓN do 12 de maio de 2006, da Dirección Xeral de Promoción do Emprego, pola que se dispón a publicación, no Diario Oficial de Galicia, do acordo sobre a taxa sectorial de estabilidade necesaria para poder acollerse ás subvencións á contratación indefinida establecidas no programa de incentivos a plans empresariais de estabilidade laboral para o ano 2006.
CONSELLERÍA DE TRABALLO — III. OUTRAS DISPOSICIÓNS — 18/05/2006

A Orde do 21 de abril de 2006 (DOG nº 82, do 28 de abril) pola que se regulan os acordos sobre a taxa sectorial de estabilidade e se establecen as bases reguladoras do programa de incentivos a plans empresariais de estabilidade laboral, cofinanciado polo Fondo Social Europeo, e se procede á súa convocatoria para o ano 2006, establece na disposición adicional sétima os sectores produtivos que poderán ser obxecto de acordo sectorial, para os efectos de determinar as taxas de estabilidade inicial e mínima destes sectores para poder acceder aos incentivos establecidos nesta orde.
Consonte o anterior, a Dirección Xeral de Promoción do Emprego dispón a publicación da taxa de estabilidade inicial do sector e da taxa de estabilidade mínima que deberán acadar as empresas do sector coas contratacións que se realicen no período xullo 2005 a setembro 2006, establecidas nos acordos recollidos nas actas: acta 1/06, do 28 de abril de 2006, para o sector de agricultura, acta 2/06, do 2 de maio de 2006, para o sector de hostalaría, acta 1/06, do 3 de maio de 2006, para o sector de comercio, acta 1/06, do 10 de maio de 2006, para o sector de industria téxtil, e acta 3/06, do 9 de maio de 2006, para o sector de construción, que constan en poder do Consello Galego de Relacións Laborais e que son as seguintes:
CNAE
Actividade
T.E. inicial
T.E. mínima
01
Agricultura, gandaría, caza e actividadades dos servizos relacionadas con elas
60,2%
66%
02
Silvicultura, explotación forestal e actividades dos servizos relacionadas con elas
34,9%
50%
17,18
Industria téxtil e de confección
54%
64%
CNAE
Actividade
T.E. inicial
T.E. mínima
45
Construción
45,1%
55%
52
Comercio polo miúdo, agás o comercio de vehículos de motor, motocicletas e ciclomotores; reparación
65,6%
70,8%
55
Hostalaría
52,8%
63,2%
Santiago de Compostela, 12 de maio de 2006.
Álvaro Ansias Bacelar
Director xeral de Promoción do Emprego
Visto e prace
Ricardo Jacinto Varela Sánchez
Conselleiro de Traballo
ORDE do 21 de abril de 2006 pola que se recoñece a escola de tempo libre Fesán.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 18/05/2006

O Decreto 50/2000, do 20 de xaneiro, que regula o recoñecemento das escolas de tempo libre, establece no seu artigo 59.1º que o recoñecemento das escolas de tempo libre e a aprobación dos seus programas de formación, correspóndelle á Consellería de Familia, Promoción do Emprego, Muller e Xuventude.
A estrutura actual da Xunta de Galicia desenvólvese a través dos seguintes decretos:
O Decreto 211/2005, do 3 de agosto, establece a estrutura orgánica da Xunta de Galicia. Posteriormente, a través do Decreto 232/2005, do 11 de agosto, modificado polos decretos 332/2005, do 18 de agosto e 454/2005, do 1 de setembro, fixa a estrutura orgánica dos seus departamentos. No artigo 1 da citada norma establécese a estrutura orgánica básica da Vicepresidencia da Igualdade e do Benestar a cal se desenvolve a través do Decreto 517/2005, do 10 de outubro. No artigo 1 deste decreto establécese o ámbito competencial da Vicepresidencia da Igualdade e do Benestar, do que as políticas de Xuventude, nas que se enmarcan as escolas de tempo libre, forma parte.
Polo exposto, correspóndelle á Vicepresidencia da Igualdade e do Benestar o recoñecemento das escolas de tempo libre e a aprobación dos seus programas de formación.
Examinado o expediente promovido por Manuel Rodríguez Sedano, en nome e representación da Fundación de Estudos e Análises (Fesán), no que solicita o recoñecemento e a aprobación dos programas de
formación da escola de tempo libre Fesan, a Dirección Xeral de Xuventude e Solidariedade efectúa a proposta favorable ao recoñecemento solicitado, por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á escola de tempo libre Fesan a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordenar a inscrición da escola de tempo libre Fesán no Rexistro de Escolas de Tempo Libre dependente da Dirección Xeral de Xuventude e Solidariedade, correspondéndolle o número G-36.
Terceiro.-A Vicepresidencia da Igualdade e do Benestar expedirá os títulos acreditativos correspondentes ás materias impartidas pola escola de tempo libre Fesan, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do dito decreto.
Santiago de Compostela, 21 de abril de 2006.
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Resolución do 31 de marzo de 2006 pola que se lle dá publicidade ao acordo do Consello de Dirección que aproba as bases reguladoras das axudas para o Programa de acción exterior.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/05/2006

Advertidos erros na referida resolución, publicada no DOG nº 69, do 7 de abril de 2006, procede facer as seguintes correccións:
-Na páxina 5.594, na base 2ª, onde di:
«Todas as actividades económicas, sempre e cando conste que o proxecto subvencionable se dirixa a fomentar a comercialización de produtos de orixe galega. As axudas ás actividades reguladas por normas sectoriais específicas da Unión Europea sométense expresamente aos límites e condicións establecidos nelas».
Debe dicir:
«Todas as actividades económicas, sempre e cando conste que o proxecto subvencionable se dirixa a fomentar a comercialización de produtos e/ou servizos de orixe galega. As axudas ás actividades reguladas por normas sectoriais específicas da Unión Europea sométense expresamente aos límites e condicións establecidos nelas».
-Na páxina 5.594, na base 4.4., onde di:
«4.4. Liña cooperación internacional. Apoio financeiro a proxectos de cooperación no ámbito internacional entre dúas ou máis empresas xuridicamente independentes que finalicen na sinatura de acordos coa finalidade de aproveitar sinerxías, reciprocidades ou complementariedades».
Debe dicir:
«4.4. Liña cooperación internacional. Apoio financeiro a proxectos de cooperación no ámbito internacional entre dúas ou máis empresas xuridicamente independentes destinados á sinatura de acordos coa finalidade de aproveitar sinerxías, reciprocidades ou complementariedades».
-Na páxina 5.596, na base 8.3., onde di:
«f) Se o evento se celebra no estranxeiro, serán subvencionables os gastos de viaxe e aloxamento dunha persoa por empresa».
Debe dicir:
«f) Se o evento se celebra no estranxeiro, serán subvencionables os gastos de viaxe e aloxamento dunha persoa por beneficiario».
-Na páxina 5.596, na base 8.4., onde di:
«d) Para gastos de viaxe, o 50% da base subvencionable aprobada cun límite máximo de 1.500 A de subvención».
Debe dicir:
«d) Para gastos de viaxe e aloxamento, o 50% da base subvencionable aprobada cun límite máximo de 1.500 A de subvención».
-Na páxina 5.597, na base 9.3., onde di:
«a) Para gastos de consultoría externa: o 50% do gasto subvencionable cun límite máximo de 6.000 A de subvención.
b) Para gastos de viaxes internacionais, o 50% da base subvencionable aprobada cun límite máximo de 1.500 A de subvención por cada viaxe».
Debe dicir:
«a) Para os gastos citados no punto 9.2.1.: o 50% do gasto subvencionable cun límite máximo de 6.000 A de subvención.
b) Para gastos de viaxes e aloxamentos internacionais, o 50% da base subvencionable aprobada cun límite máximo de 1.500 A de subvención por cada viaxe».